**БАҒАЛАУ**

**Қазақстан Республикасы Қаржы министрінің**

«Қазақстан Республикасының мемлекеттік кірістер органдары мен Ұлттық Банкі арасындағы валюталық операциялар бойынша ақпарат пен мәліметтерді ұсыну қағидаларын бекіту туралы»

**бірлескен бұйрығы жобасының**

(бұдан әрі – Жоба)

**1.Қоғамдық-саяси салдарларды бағалау:**

Жобаны іске асыру Ұлттық Банк пен мемлекеттік кірістер органдары арасында ақпарат алмасудың бірыңғай қағидаларын белгілеу арқылы валюталық және салықтық әкімшілендіруді жетілдіруге бағытталған. Тұрақты мәмілелерді, резидентыстердің кірістерін және "Астана" халықаралық қаржы орталығына қатысушылардың операцияларын қоса алғанда, 50 000 АҚШ долларынан астам валюталық операциялар туралы мәліметтерді беру қаржы ағындарының ашықтығын арттыруға және салық төлеуден жалтару тәуекелдерін азайтуға мүмкіндік береді.

Жобаны қабылдау азаматтардың конституциялық құқықтары мен бостандықтарын қозғамайды және әлеуметтік - бейтарап сипатта болады, бұл ретте қаржы жүйесіне деген сенімді нығайтуға оң әсер етеді және мемлекеттік органдардың өзара іс-қимылының болжамдылығын қамтамасыз етеді.

Жоба қоғамда әлеуметтік шиеленістің немесе наразылық көңіл-күйдің пайда болуына әкелмейді.

**2. Құқықтық салдарға бағалау:**

Жоба Қазақстан Республикасы Салық кодексінің 53-бабының 4-тармағын іске асыру мақсатында әзірленді. Тиісінше, ол Конституцияға және басқа да қолданыстағы нормативтік құқықтық актілерге қайшы келмейді.

**3. Ақпараттық салдарға бағалау:**

Жобаның ақпараттық салдары қалыпты деп бағаланады, өйткені жоба жүргізіліп жатқан валюталық операциялардың ашықтығы мен заңдылығын арттыру мақсатында, әсіресе жаһандану және трансшекаралық қаржылық белсенділікті ұлғайту жағдайында мемлекеттік кіріс органдары мен Қазақстан Республикасының Ұлттық Банкі арасында ақпарат беру тәртібін белгілейді, тиісінше бюджетке салықтық түсімдердің ұлғаюына әкеледі.

Бұдан басқа, жаңа Салық кодексінің нормаларына сәйкес келтірілуіне байланысты түсіндіру жұмыстарын жүргізу туындамайды, қажет болған жағдайда осы бап бойынша пресс-релиз ұсынылатын болады.

**4. Өзге салдарға бағалау:**

Жобаны қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды.

**Қазақстан Республикасының**

**Қаржы министрі М. Такиев**